चौकी के पास दिनदहाड़े एक ग्रामीण से एटीएम कार्ड लूटकर भागने वाले बदमाशों पर पुलिस ने 36 घंटे बाद धोखाधड़ी की रिपोर्ट दर्ज की है। बदमाश प्रतापगढ़ के रहने वाले थे। वह गुजरात से बाइक से प्रतापगढ़ जा रहे थे। रास्ते में इसी तरह की वारदात को अंजाम देते हुए आगे बढ़ते जा रहे थे। रनियां में उन्हें ग्रामीणों ने पीछा कर पकड़ने के बाद पुलिस के हवाले कर दिया जबकि एक फरार हो गया है। वहीं लूटे गए एटीएम से 22 हजार रुपये भी निकाल लिए गए।